छत्तीसगढ़: धान की कीमत पर क्या दिल्ली के सामने झुक गया?\nधान का कटोरा कहे जाने वाले छत्तीसगढ़ में हर साल केंद्र सरकार द्वारा घोषित न्यूनतम समर्थन मूल्य पर राज्य सरकार किसानों से धान ख़रीदती रही है (फ़ाइल फ़ोटो)

पिछले साल सत्ता में आई कांग्रेस पार्टी की सरकार ने किसानों से 2500 रुपये प्रति क्विंटल की दर से धान की ख़रीदी की थी. 

देश भर में सबसे अधिक क़ीमत पर धान ख़रीदी के छत्तीसगढ़ सरकार के इस फ़ैसले की चर्चा पूरे देश भर में हुई थी. 

बरसों से धूल खा रही स्वामीनाथन कमेटी की रिपोर्ट का हवाला दे कर राज्य सरकार ने हर साल इसी क़ीमत पर धान खरीदने का वादा भी किया था. 

लेकिन छत्तीसगढ़ में कांग्रेस सरकार के साल भर भी पूरे नहीं हुए हैं और केंद्र सरकार के दबाव में उसे अपने वादे से पीछे हटना पड़ा है.

समाप्त

धान को लेकर विधानसभा में लगातार बहस हो रही है. 

इस मुद्दे पर गुरुवार को विपक्षी दलों द्वारा विधानसभा में स्थगन प्रस्ताव भी लाया गया और ज़ोरदार हंगामे के बीच विपक्ष 15 विधायकों को निलंबित भी कर दिया गया.

किसानों का नुकसान?

राज्य के मुख्यमंत्री भूपेश बघेल ने इस मुद्दे पर कहा, "भारत सरकार और भारतीय जनता पार्टी के अहंकार की तुष्टि के लिए, सभी संग्रहण केंद्रों में 1815 और 1835 रुपये का ही बैनर टांगेंगे लेकिन अंतर की जो राशि है, वह किस प्रकार किसानों की जेब में जाये, उसके लिये हमने पांच मंत्रियों की समिति बना दी है और किसानों की जेब तक 2500 रुपये की रकम जाये, ये हम सुनिश्चित कर रहे हैं. किसी भी क़ीमत पर किसानों का नुकसान नहीं होने दिया जाएगा."

लेकिन राज्य में विपक्षी दल भारतीय जनता पार्टी का आरोप है कि राज्य सरकार किसानों के साथ धोखाधड़ी कर रही है. 

2500 रुपये प्रति क्विंटल की क़ीमत को लेकर मंत्रियों की समिति को भी भाजपा महज किसानों को भरमाने वाला क़दम बता रही है.

भाजपा के राष्ट्रीय उपाध्यक्ष और राज्य के पूर्व मुख्यमंत्री रमन सिंह कहते हैं, "इसका हश्र वैसा ही होगा, जैसा शराबबंदी के लिये इन्होंने पांच मंत्रियों की कमेटी बनाई है. पूरा हिंदुस्तान घूम रहे हैं और आज तक कोई निर्णय नहीं आया. इस मामले में भी ऐसा ही होगा."

न्यूनतम समर्थन मूल्य

धान का कटोरा कहे जाने वाले छत्तीसगढ़ में हर साल केंद्र सरकार द्वारा घोषित न्यूनतम समर्थन मूल्य पर राज्य सरकार किसानों से धान ख़रीदती रही है. 

लेकिन धान की क़ीमत को लेकर शुरू से किसानों में असंतोष रहा है.

देश भर में किसान इस बात की मांग...\n\ntl;डॉ:
छत्तीसगढ़ में इस साल धान की ख़रीदी 1815 और 1835 रुपये प्रति क्विंटल की दर से ही होगी.